CELEX: 31981R0535
Language: el
Date: 1981-02-27 00:00:00
Title: Κανονισμός (ΕΟΚ) αριθ. 535/81 τής Επιτροπής τής 27ης Φεβρουαρίου 1981 περί επιβολής κοινοτικής επιβλέψεως στίς εισαγωγές αυτοκινήτων οχημάτων καταγωγής Ιαπωνίας

Avis juridique important

|

31981R0535

Κανονισμός (ΕΟΚ) αριθ. 535/81 τής Επιτροπής τής 27ης Φεβρουαρίου 1981 περί επιβολής κοινοτικής επιβλέψεως στίς εισαγωγές αυτοκινήτων οχημάτων καταγωγής Ιαπωνίας  

Επίσημη Εφημερίδα αριθ. L 054 της 28/02/1981 σ. 0061 - 0061

***** ΚΑΝΟΝΙΣΜΟΣ (ΕΟΚ) αριθ. 535/81 ΤΗΣ ΕΠΙΤΡΟΠΗΣ  της 27ης Φεβρουαρίου 1981  περί επιβολής κοινοτικής επιβλέψεως στις εισαγωγές αυτοκινήτων οχημάτων καταγωγής Ιαπωνίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 926/79 του Συμβουλίου της 8ης Μαΐου 1979 περί του κοινού καθεστώτος εισαγωγών (1), και ιδίως το άρθρο 7,  κατόπιν διαβουλεύσεων στο πλαίσιο της επιτροπής που προβλέπεται στον εν λόγω κανονισμό,  Εκτιμώντας :  ότι οι εισαγωγές στην Κοινότητα αυτοκινήτων οχημάτων, καταγωγής Ιαπωνίας, αυξήθηκαν σημαντικά κατά τη διάρκεια των τελευταίων ετών, ήτοι από 502 600 μονάδες το 1977 σε περισσότερες από 740 000 μονάδες το 1980· ότι, για το λόγο αυτό, το ποσοστό της αγοράς των εισαγωγών αυτών στην Κοινότητα το 1980 έφθασε το 8,9 % και σε ορισμένες περιοχές της υπερέβη το 30 %·  ότι η αύξηση των εισαγωγών αυτών κατά το 1980 συνέπεσε με την αισθητή πτώση της ζητήσεως και των κοινοτικών εξαγωγών·  ότι, υπό τις συνθήκες αυτές, η επιβολή της κοινοτικής επιβλέψεως των εισαγωγών αυτών είναι προς το συμφέρον της Κοινότητος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι εισαγωγές στην Κοινότητα επιβατικών αυτοκινήτων οχημάτων συμπεριλαμβανομένων των αυτοκινήτων μεικτής μεταφοράς με κινητήρα εκρήξεως ή εσωτερικής καύσεως, που αντιστοιχούν στους κωδικούς αριθμούς ΝΙΜΕΧΕ 87.02-21, 23 και 25, καταγωγής Ιαπωνίας, υποβάλλονται σε κοινοτική επίβλεψη σύμφωνα με τον τρόπο που προβλέπεται στα άρθρα 7 παράγραφος 1 περίπτωση α) και 11 του κανονισμού (ΕΟΚ) αριθ. 926/79 καθώς και στον παρόντα κανονισμό.  Άρθρο 2  Οι εκ μέρους των Κρατών μελών γνωστοποιήσεις των αποτελεσμάτων της επιβλέψεως, για κάθε διαρρεύσαντα μήνα, διαβιβάζεται στην Επιτροπή εντός των είκοσι πρώτων ημερών του επόμενου μήνα· για την κατάταξη τους ακολουθείται η σειρά του κώδικα ΝΙΜΕΧΕ.  Άρθρο 3  Στη στήλη 3 του παραρτήματος Ι του κανονισμού (ΕΟΚ) αριθ. 926/79 συμπληρώνεται η ένδειξη «EUR» εναντι των κωδικών αριθμών ΝΙΜΕΧΕ 87.02-21, 23 και 25.  Άρθρο 4  Ο παρών κανονισμός τίθεται σε ισχύ την 1η Μαρτίου 1981 και ισχύει ως τις 31 Δεκεμβρίου 1981. Αφορά τις εισαγωγές που πραγματοποιούνται από την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Φεβρουαρίου 1981.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 131 της 29. 5. 1979, σ. 15.